Endamê Konseyê Rayberdişî yê KCKyî Sabrî Ok bi meymanê bernameyê Rojeva Welatî û rojdem ercna. Qiseykerdişê Okî ra beşêk wina yo:
''Rojawan de seba yewîye xîretêk esta. Xora na rewşe hol a la hetêkî ra zî merdimî hînî pê yewîye bawer nêkenê. Sey Rewşa Zînî Wertê. Eke mabênê PKK û PDKyî de şer bivejîyo do se bibo? Ke ma qet naye nêwazenê. Ma tim veng danê eke pêşmergeyî abigêrê pozîsyananê xo yê verênan mesele çareser bena. Ganî ma bi qederê şarê xo kay mekerê. Eke alozîya Zînî Wertê bi hawayêkê pozîtîfî çareser biba mesele zî nêmanena.
Şar bi rojan o ke payan ser o, waştişê şarî estê. Israrê şer û meseleyan ra çîyêk nêkeweno dest. Têna şarê kurdî vîn keno. Dewleta tirke Bradost ser o Kurdîstan û sivîlan ser o bombayan varnena. Hêrişê vera Başûrî se ra 80 vera sivîlan ê. No çira nêdîyeno? Hukmatê Başûrî PKK qebul nêkeno red keno. Ma îqtîdarê înan red nêkenê. La ma zî rêxistina nê erd û şarî yê.
PKK şarê kurdî ça de teng bibo şino uja. Ganî ma her ca de xo ver bidê. Wexto ke hêzê îşxalkeran pûç bibo Hukmatê Başûrî zî do rehet bibo. No pê qelsbîyayîşê PKKyî nêbeno. Ganî her kes berpirsîyarîya xo bîyarê ca. Yanî ganî nê prosesê tarîxîyî de yewîya kurdan bêra awankerdene. Ganî waştişê şarî bêrê caardene.''
Tarîx de qet dîktatorêk mende nêmendo, peynîya hemeyan ameya. Qet zulmêk û zextêk nêşekeno vernîya ci bîgêro ke şarî heqê xo bifînê dest. AKP zî do tim îqtîdar de memano. Nika seba ke payra bimano xover dano. Avantajê AKPyî yo gird oyo ke muxalefet çîn o. Ewro ma vînenê ke polîtîkaya AKPyî îflas kerde. Kaos esto. Teberê paştgêranê îqtîdarî de her kesî faşîzmê înan ra pare xo girewt. Binê nameyê demokrasî de her çî qedîna. Sîstemê dîktatorîye awan kerd. bêehleqî û qirkerdişo ke vera kurdan nêkerd nêmend.
Kurdî xeyrê PKK bîyî aye û wayîr nasname û erdê xo vejîyayî. Komel bi aye raştîya xo dîye û sere wedart. Kurdî çend wayîrê heqanê xo vejîyayî înan hêrişê xo zêdînayî. Çend rojî verî zî sîyasetmedar û cinîyê aktîvîstî yê kurdî eştî zîndan.  Nê wazenê ke kurdo/a azad/e û cinîya azade wayîrê çîyêk bî. Îqtîdar tersê vînîkerdişî ra her çî keno.Endamê Grup Yorumî rojeyê mergî de şehîd bi, cenazaya embaz Egîdî pê kargo ameye şawitene, goran rê hêriş benê. Hukmat her hetî ra hêriş keno. Hêrişê vera kurdan de sinor nas nêkenê. Ganî komel vera nê hêrişan tewirê xo ramojno. Wirzê payan ser.
Bi serran o Rayber Apoyî ser tecrîd esto û vera naye xoverdayîşêk esto. Heta ke tecrîd dewam bikero do hêriş û qirkerdişî zî dewam bikerê. Dewro peyêne de Başûr û Vakur de çalakîyê bitesîr yê gerîlayan yenê viraştene. Reyna şorişgêrî tim bajaranê Tirkîya de çalakîyan virazenê. Bitaybetî Amed, Botan, Dêrsim, Serhad û Başûr de hemleyê gerîlayan zaf muhîm ê. No ruh ruhê Hemleya 1ê Hezîrene yo. Na hemle tarîxê ma de cayêko mîhîm gena. Rayber Apoyî badê komplo bi na hemle bedilnayîşêk aferna û kayê ke  serê ma de ameyêne kaykerdenê pûç vetî. Ganî ma ewro bi ruhê na hemle têkoşîn gird bikerê.
Eke komel hîna xurt rolê xo kay bikero AKP do çîn bibo. Partîya DEVA û Parîta Ameyoxî wazenê vera faşîzmî demokrasî aver berê.  Tîya rolo muhîm keweno HDP. Eke ê rolê xo hole kay bikerî xo ra rindêr beno. Her çî pabesteyê têkoşîn û xoverdayîşê ma yo. Eke ma pêro pîya her hetî ra vera faşîzmê îqtîdarî têkoşîn bikerê ma do ser bikewê.''
